B4-1133, 1156 και 1157/95

Ψήφισμα σχετικά με την παραβίαση των ανθρωπίνων δικαιωμάτων στο Ανατολικό Τιμόρ και στην Ινδονησία

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά με την παραβίαση των δικαιωμάτων του ανθρώπου στο Ανατολικό Τιμόρ και στην Ινδονησία,

Α. λαμβάνοντας υπόψη τις ειδήσεις του διεθνούς Τύπου σχετικά με την επιδείνωση της στρατιωτικής καταστολής διαδηλώσεων διαμαρτυρίας του λαού στο Ανατολικό Τιμόρ, συγκεκριμένα στο Μανατούτο, κατά της ινδονησιακής κατοχής,

Β. λαμβάνοντας υπόψη τα επεισόδια που έλαβαν χώρα τον Ιούλιο σε διάφορες πόλεις της περιοχής του Baucau που προκάλεσαν το θάνατο 8 και την εξαφάνιση 12 ατόμων, καθώς και στις περιοχές Lospalos, Ermere και Liquiηa, και τις τελευταίες συγκρούσεις που σημειώθηκαν στο Dili και προκάλεσαν τον τραυματισμό 14 ατόμων και το θάνατο τριών μαθητών του Δευτεροβάθμιου Σχολείου του Komoro,

Γ. λαμβάνοντας υπόψη ότι οι ίδιες οι στρατιωτικές αρχές επιβεβαίωσαν ότι, από τις 8 Σεπτεμβρίου 1995, έχουν προβεί σε 30 συλλήψεις, ενώ οι ειδήσεις αναφέρονται σε συλλήψεις 66 ατόμων, εκ των οποίων οι 11 είναι γυναίκες,

Δ. λαμβάνοντας υπόψη την έκθεση της Διεθνούς Αμνηστίας του Ιουλίου 1995 σε ό,τι αφορά την κατάσταση στο Ανατολικό Τιμόρ,

Ε. λαμβάνοντας υπόψη ότι η πρέσβυς των ΗΠΑ στον ΟΗΕ, Madeleine Albright, κατά την επίσκεψή της στην Τζακάρτα, εξέφρασε την ανησυχία της για την κατάσταση στο Ανατολικό Τιμόρ,

ΣΤ. λαμβάνοντας υπόψη τους ισχυρισμούς του Επισκόπου του Dili, D. Ximenes Belo, ο οποίος συνδέει τις κατασταλτικές αυτές ενέργειες με τις προσπάθειες βίαιου εξισλαμισμού του πληθυσμού,

Ζ. λαμβάνοντας υπόψη την απόφαση του Δικαστηρίου της Χάγης σχετικά με το Τιμόρ,

Η. λαμβάνοντας υπόψη τη συνέχιση των εκδηλώσεων του λαού του Τιμόρ κατά της κατοχής του εδάφους του από την Ινδονησία,

Θ. βαθύτατα ανήσυχο για τις συνθήκες υπό τις οποίες ζουν εκατοντάδες πολιτικοί κρατούμενοι στην Ινδονησία, καθώς και για το γεγονός ότι ορισμένοι από αυτούς εξακολουθούν να βαρύνονται με την ποινή του θανάτου για την ανάμειξή τους σε γεγονότα που διαδραματίσθηκαν πριν από 30 χρόνια,

Ι. συγκλονισμένο από τις πρόσφατες αποφάσεις των ινδονησιακών αρχών να εκτελεσθούν οι θανατικές ποινές εις βάρος των επιλοχιών I Bungkus και Nataneal Marsudi, ηλικίας 67 ετών και οι δύο, οι οποίοι εκρατούντο από τον Οκτώβριο του 1965,

1. καταδικάζει αυστηρά την καταστολή εκ μέρους του ινδονησιακού στρατού και εκφράζει την αλληλεγγύη του στα θύματα και τις οικογένειές τους[semigr ]

2. απαιτεί το σεβασμό των θεμελιωδών δικαιωμάτων, συμπεριλαμβανομένης της θρησκευτικής ελευθερίας, στο Ανατολικό Τιμόρ[semigr ]

3. εκφράζει την υποστήριξή του προς το λαό του Ανατολικού Τιμόρ στον αγώνα του για το δικαίωμα αυτοδιάθεσης, ζητώντας τήν, όσο το δυνατόν ταχύτερη, αίσια έκβαση της διαπραγματευτικής διαδικασίας μεταξύ της Ινδονησίας και της Πορτογαλίας που διεξάγεται υπό την αιγίδα του Γενικού Γραμματέα του ΟΗΕ, καθώς και του διαλόγου μεταξύ των διαφόρων πλευρών στο Ανατολικό Τιμόρ[semigr ] ζητεί να διασφαλισθεί η συμμετοχή των αντιπροσώπων του λαού του Ανατολικού Τιμόρ[semigr ]

4. καλεί με έμφαση τη διεθνή κοινότητα και ιδίως τα κράτη μέλη να σταματήσουν κάθε πώληση όπλων και κάθε στρατιωτική βοήθεια προς την Ινδονησία και να αναστείλουν κάθε δράση οικονομικής συνεργασίας όσο διαρκεί η κατοχή του Τιμόρ, σύμφωνα με το ψήφισμά του της 14 Ιουνίου 1995 σχετικά με την ανακοίνωση της Επιτροπής προς το Συμβούλιο με τίτλο: «Μια νέα στρατηγική για την Ασία» ((ΣΠ της ημερομηνίας αυτής, Μέρος ΙΙ, σημείο 6))[semigr ]

5. καλεί την Κυβέρνηση της Ινδονησίας να ανακαλέσει αμέσως τις θανατικές καταδίκες στην Ινδονησία και να ενημερώσει τους κρατουμένους[semigr ]

6. ζητεί από την Κυβέρνηση της Ινδονησίας την άμεση αποφυλάκιση όλων των πολιτικών κρατουμένων και τη χορήγηση αμνηστίας και στους 24 κρατουμένους που εξακολουθούν να βρίσκονται στη φυλακή για την ανάμειξή τους στα γεγονότα του Οκτωβρίου του 1965, καθώς επίσης και την έγκριση για την αποφυλάκισή τους[semigr ]

7. επαναλαμβάνει την απόφαση που περιέχεται στο ψήφισμά του της 21ης Νοεμβρίου 1991 για τις σφαγές στο Ανατολικό Τιμόρ ((ΕΕ C 326 της 16.12.1991, σελ. 182)) να αποστείλει αντιπροσωπεία στο Ανατολικό Τιμόρ προκειμένου να ενημερωθεί για την κατάσταση και καλεί την Κυβέρνηση της Ινδονησίας να μην προσπαθήσει να εμποδίσει την αποστολή της αντιπροσωπείας αυτής[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση της Ινδονησίας και τον Γενικό Γραμματέα του ΟΗΕ.